Merkel: Ukinuti paralelne strukture
Prvu zvaničnu posetu Beogradu nemačka kancelarka obeležila jasnom porukom o kriterijumima koje Srbija treba da ispuni na putu ka EU
Uslovi za integraciju Srbije u Evropsku uniju su nastavak reformi, ispunjavanje Kopenhaških kriterijuma, kao i napredak u međusobnim odnosima Beograda i Prištine, poručila je nemačka kancelarka  tokom današnje posete Beogradu. Prilikom susreta sa srpskim zvaničnicima ona je rekla da Nemačka želi Srbiju u EU, ali je dodala i da ne bi bilo fer prema Srbiji da se završe pregovori o prijemu u članstvo u EU, a da se tek potom kaže da postoji problem Srbije u vezi sa Kosovom: Nemačka je priznala Kosovo, a Srbija nije, i postoje razlike u stavovima dve zemlje, priznala je Angela Merkel i i dodala da se Nemačka protivi jednostranim potezima u rešavanju kosovskog problema: Srbija želi nastavak pregovora i traga za kompromisnim resenjem, poručio je srp-ski predsednik Boris Tadić i upozorio da je očigledna strategija Prištine da se unilateral-nim akcijama menja situacija na terenu. Tadić je rekao da očekuje jasan stav EU, jer je za Srbiju neprihvatljivo da se nagrađuje onaj koji sprovodi nasilje. Srbija je, po oceni predsednika  ispunila ili će u narednim nedeljama ispuniti sve kriteri-jume i zbog toga nije dovoljna odluka o prihvatanju kandidature, već Srbija, kaže Tadić očekuje i datum za početak pregovora sa EU. Istovremeno, Tadić kaže da je svestan da Srbija ne može postati članica EU sa nerešenim pitanjem Kosova i Metohije, niti da ima iluziju da u EU može da unese konflikt: A pre susreta sa srpskim predsednikom nemačka kancelarka je posetu Beogradu započela susretom sa stipendistima i predsednicom Fonda Dr Zoran Ðinđić  koja je posle sastanka rekla da je to doživela kao počast onome što Fond radi i kao počast Zoranu Ðinđiću: Tokom prve zvanične posete Srbiji Angela Merkel se sastala i premijerom  i članovima njegovog kabineta, a tokom razgovora sagovornici su se složili da su dve zemlje vrlo važni politički i ekonomski partneri. Kako je precizirao Cvetković Nemačka je najveći spoljnotrgovinski partner i jedan od najvećih investitora, dok je Merkelova rekla da je upoznata sa iskustvima nemačkih investitora u Srbiji, kao i da postoje veliki potencijali za dalji razvoj saradnje, pre svega u oblasti infrastrukture, energetike - posebno obnovljivih izvora energije.